Mim̀bim miǹlɔ̌ myándáman ǹgúmā ndə́g m̀bɔ́n məsan, éyə̄ fə okúkūd mod wándáman fəg ai dúmá nálā. 2Ǹsísīm ḿfəfə́g wâkə ḿfág ó nə́ ḿbəŋ, hədá ǹsísīm ákúd wâwulu ǹkɔ́d. 3Tɔ éyɔŋ akúd láwulu á ńdzɔ̄ŋ ládzə̄man ai fəg. Mod ósə a yén nâ lábə̄lə́ kig fəg. M̀fəfə́g wâdiŋ ǹnomo etɔá[ 19]4Ngə́ ǹtə́bə́ ósū woe a liŋan ai wa, tə wakódō étīē dzóe, amú é mod a nə́ évūvoe á sâla abuí bivǔs. 5Mə ngáyén fə evǔs éfə̄ á sí ndon mú; ǹdzóe bod yǎ ā vus: 6ábɛ̄dē ákūd mīńkóŋ, miǹkúkúmá[20] mí bod mí dzɔdiban á sí; 7mə ngáyén alɔ́ á wulugu á bikabilí á yōb, miǹkúkúmá mí wulugu ai məkǒl[21] anə́ alɔ́. Məfamalǎ yā ésīē 8Ényɔ̄ ā fág ébē a yi ku étē, ényɔ́ ā búg ḿfim, nyoé yalób nyē, 9ényɔ́ a bwé mə̄kɔ́g á nə dzǎm bābi, ényɔ́ a sal ndzaag a nə bálī nyémēn ávə̄ŋ. 10Ngə́ ékie é nə atǔl, təge ai dzɔ́ ńdzəbán, nálā wásílī fím fə́, m̀fí ó nə̄ á fəg éyɔŋ bábəlan ai dzɔ ḿból wáyəan. 11Ngə́ nyóé yalóban ḿból bá ndzí kig dzɔ səle, təge ai m̀fí ású ńsəle. Fəg ai akúd 12É dzóm ḿfəfə́g wádzó yânyəb, hədá biyé bí ányu bí ákúd byábyandi dzɔ́;